A Szovjetunió felbomlása után, a függetlenné vált Ukrajna a világon az első nagykövetségét Budapesten nyitotta 1992. március 26-án – akkor még a Nógrádi utca 8. szám alatt. A megnyitón Borisz Ivanovics Taraszjuk Ukrajna első külügyminisztere is jelen volt, az első ügyvivő, majd később nagykövet pedig Dmitro Tkacs lett. A nagykövetség a 2000-es évek elején néhány évig a Stefánia úton működött, majd 2006-tól már bizonyosan az Istenhegyi úti, 1997-ben épült ingatlanban működik.